
BRUDEPARRET 


DEN  II.  JANUAR  iSS8. 


Mel.:  Husker  du  i Høst  (Weyse). 


Husker  I — i Sommer, 
da  hjem  I fra  Marken  gik? 
Luften  ret  som  toned’  — 
Naturen  blev  Musik!  — 
Solen  den  smiled’  listig, 
som  dér  den  de  tvende  saa 
vidste  den  mon  strax  hvad 
paa  Hjerte  ham  laa? 


Smiled’  han  lidt  forlegen  — 
rødmede  hendes  Kind  — 
mens  han  sænked’  Øjet 
saa  dybt  i hendes  ind! 
Spurgte  om  ét  — det  ene, 
som  ét  kun  til  Svar  tør  faa 
hellig  Fryd!  at  Ellen 
det  vilde  forstaa! 


Ord  var  det  ej,  der  talte  — 
Kys  — maaske  neppe  ét: 
her  var  „Ord“  for  tomme, 
og  her  selv  „Kys“  for  lidt! 
Dér,  hvor  Alverdens  bedste 
Lykke  man  sér  sig  naa,  — 
tusind  K}'S  til  Takken 
kan  ikke  forslaa. 


Huske  I vil  d e n Sommer  — 
dens  lysende  Lykkebud, 
selv  naar  Issens  Graanen 
om  Vinter  bringer  Bud ! 
huske  I vil  den  Soldag, 
som  lys  da  om  Lande  laa, 
selv  naar  Livets  Aften 
éngang  falder  paa ! — 


Lykke  da’  til!  — til  Livets 
Arbejdsdags  Kamp  — og  Lou 
Lykke  til  — Jert  Samværs 
Fremtid  rig  og  skøn ! 

Gid  I af  Solskinsminder 
maa  fra  Jer  Lykkes  Vaar 
sanke  nok  i Lade 
før  Vint’ren  I naar! 


